Tema 2 har bestået af en grundlæggende introduktion af en praktisk værktøjskasse inden for webdesign. I denne opgave har fx haft mit første møde med kodning af bl.a. html, css i Visual Studio Code. Samtidig har jeg lært om Photoshop, som bruges til billede- og tekstredigerering. Derudover har jeg i begyndelsen udarbejdet en lille præsentation af mig selv i Figma. Jeg har i øvrigt lært om digitale brugergrænseflader, indholdsproduktion, kommunikation og responsivt webdesign. På lige fod med de andre studerende, fik jeg på forhånd både billeder og tekst, som skulle bruges til websitet. Ellers bestod noget af undervisningen af grid, flex, farver og fonts, som jeg har benyttet på sitet. I dette tema er jeg også blevet klogere på diverse fagbegreber, herunder filformater, designkonventioner, wireframes, mv. for at have den bedste forudsætning for at bestå og kunne fortsætte 1. semester. Det endelige mål har været at udvikle og aflevere en godkendt studiestartsprøve via WiseFlow som en del af processen. Jeg har desuden fået oprettet mit eget domæne og fået kendskab til stisystemet i Filezilla, hvor jeg har gemt min studiestartsprøve og mine andre projekter.

I denne opgave er jeg blevet introduceret til User Experience (UX) med brugerrejse som omdrejningspunkt for egen produktudvikling. Jeg har benyttet diverse teorier, metoder og redskaber til at udvikle og designe mit eget site og egen idé ved bl.a. at researche den respektive målgruppe. Ud fra min indsamlede empiri og indsigter, fik jeg udarbejdet en prototype, som jeg fik testet af min selvvalgte målgruppe. Derfra kunne jeg fortsætte produktudviklingen. Derudover har jeg med min tillærte viden om bl.a. responsivitet, layout- og designstyling formået at komme fint i mål. Undervejs i min proces, fik jeg i øvrigt lavet diverse øvelser, og jeg har produceret wireframes, moodboard og styletile for at have en rettesnor for det endelige site. Til sidst i processen, har jeg fået præsenteret mit endelige produkt med udgangspunkt i min individuelle arbejdsproces - og feedbacken var positiv. Min idé til emnesitet om moderskab, fik jeg hurtigt udtænkt, da jeg nemt har kunnet tage udgangspunkt i - og er blevet inspireret af - mit eget liv som mor.

I opgaven om procesdokumentation, har mit fokus været at skulle notere og føre logbog undervejs i mit projekt. I min dokumentation har jeg beskrevet hele min proces fra start til slut vedrørende alle faserne, herunder research, design og test af den digitale produktudvikling. Dette har været en brugbar og effektiv øvelse, som jeg vedvarende er blevet inspireret af på hele 1. semester, når jeg har arbejdet med et projekt. Det har været en givtig og vigtig dokumentation for mig at kunne se tilbage på de forskelllige trin, som jeg har foretaget mig i løbet af min rejse med websitet, da det har hjulpet med at huske al mit arbejde. Dette har jeg også benyttet mig af i de efterfølgende projekter.

I dette tema har jeg lært om javascript, som jeg har brugt sammen med mine selvskabte css animationer for at skabe mit eget julespil. Idéen til mit spil opstod ud fra, at der ikke var længe til december, og jeg selv er glad for årstiden.

Temaet har været opdelt i forskellige faser, hvor jeg har fået udtænkt og udarbejdet mit spil fra bunden bl.a. via Illustrator, hvor jeg har tegnet mine spilelementer og UI-elementer. Disse har jeg lært at gemme som svg-filer. Jeg havde fokus på at gøre mit spil simpelt, men da jeg blev syg med Covid-19, nåede jeg desværre ikke helt i mål, som jeg havde ønsket. Fx hvis jeg havde haft tiden til det, ville jeg have tilføjet lyd til mit spil. Dog på trods af fravær og udfordringer, fik jeg formået at aflevere et visuelt og dynamisk produkt inkl. javascript, som indeholdt diverse krav såsom point, tid, mistet liv, mv.

Nedenfor har jeg indsat et link til en øvelse, jeg fik gennemført, da vi lærte om animationer. Disse animationer lavede jeg forud for mine selvproducerede spilanimationer.

I det afsluttende projekt har jeg været i en firemandsgruppe med Ida, Ladan og Josef. Vi har i samarbejde med bageren, Vores Brød, lavet et casearbejde for at redesigne deres eksisterende og ufærdige hjemmeside ved at kode et helt nyt site. I denne opgave har det primært drejet sig om at interviewe og skabe 2x videoproduktion af samme optagede videomateriale, som vi har klippet i Premiere Pro. Den ene video har fungeret som en kort pilotvideo, hvorimod den anden video som en længere præsentation og interview af bagerens indehaver. Derudover har vi taget billeder i både bred- og højformat, som har vi redigeret i Photoshop. Vi har lært meget nyt i dette tema, og samtidig har vi fået gentagelser fra de tidligere temaer, vi har deltaget i. Heriblandt har vi fået mere forståelse for - og ny viden om - filformater, samarbejde, diverse tests, GitHub, Filezilla, Trello, SCRUM, webdesign, procesdokumentation, responsivitet ifm. grid og flex, klippeteori, videoimplementering på YouTube, mv.

Vi har alle samarbejdet godt og været overvejende enige om større og mindre ting, herunder det æstetiske udtryk af vores produkt samt processen hen til det endelige, digitale resultat. Vi er alle kommet tilfredse i mål med vores website, som vi alle har bidraget godt til at få færdigproduceret. Desuden har vi skabt en Google Slides-præsentation, som vi har fået præsenteret inden juleferien, hvor vi modtog både ris og (primært) ros. Den knap så gode feedback har fx drejet sig om kortere centrerede tekster, hvorimod den positive feedback har bestået af, at vores udgangspunkt var næsten ikke-eksisterende i form at det ufærdige site, og at vi kom flot og professionelt i mål.