Forside

På dette website har jeg udarbejdet min individuelle studieportfolio, der tager udgangspunkt i de forskellige projekter, som jeg har produceret i løbet af 1. semester på KEAs Multimediedesignuddannelse i 2023.  
Min portfolio fungerer som et eksamensprodukt, der indeholder kodning bestående af html, css og javascript. Jeg har skabt en visuel, simpel og æstetisk portfolio, som afspejler min person og 1. semesters fokus på kodning og kodede produkter. I min portfolio har jeg fået inspiration fra tillærte konventioner, designprincipper og mine tidligere projekter, som har givet mig brugbar basisviden og praktiske kompetencer.  
God fornøjelse!

Tema 2

Tema 2 bestod af en grundlæggende introduktion til en praktisk værktøjskasse inden for webdesign med fokus på kodning af bl.a. html og css-styling i programmet Visual Studio Code. Dertil har jeg lært om Photoshop, som bruges til billede- og tekstredigering samt Jer med fokus på at tilegne sig et solidt fundament for resten af uddannelsen

I begyndelsen af studiet udarbejdede jeg en kort præsentation af mig selv i Figma, hvortil jeg forinden fik udleveret billeder og tekst, som skulle bruges til websitet. Dertil har jeg anvendt principper vedr. grid, flex, farver og fonts på sitet, hvor jeg har fulgt de layoutdiagrammer, vi skulle opsætte sitet ud fra. Jeg har desuden fået oprettet mit eget domæne og fået kendskab til stisystemet i Filezilla, hvor jeg har gemt min studiestartsprøve og mine andre projekter, som jeg i øvrigt beskriver og henviser til i min portfolio.

Tema 3

Præs:  
I tema 3 er jeg blevet introduceret til User Experience (UX) med brugerrejser som omdrejningspunkt for produktudvikling. tema 3 omhandlet principper for Af diverse redskaber, har vi i øvrigt lært om bl.a. Sketching, Lighthouse Test, User Interface, LoFi, HiFi og Surveys, mv.

Opgaven har været at benytte teorier, metoder og redskaber til at udvikle og designe mit eget site ud fra egen idé ved bl.a. at researche den relevante målgruppe. Min idé til emnesitet om ’moderskab’ er inspireret af mit eget liv som mor. Ud fra min indsamlede empiri og indsigter fik jeg udarbejdet en prototype, som jeg fik testet af min selvvalgte målgruppe, herunder en veninde og min kæreste. Derfra kunne jeg fortsætte produktudviklingen, da jeg blev klogere på målgruppens behov. Undervejs i min proces anvendte jeg Favicon, wireframes, moodboard og styletile som rettesnore for det endelige site. Til sidst i processen præsenterede jeg mit endelige digitale produkt med udgangspunkt i min individuelle arbejdsproces. Feedbacken fra præsentationen var positiv, og jeg fx fik at vide, at mit arbejde så professionelt ud.

Procesdok:   
I opgaven om procesdokumentation har mit fokus været at notere og føre logbog undervejs i mit projekt. I min dokumentation har jeg beskrevet min proces fra start til slut omfattende alle faser herunder research, design og test af den digitale produktudvikling. Dette har været en brugbar og effektiv øvelse, som jeg vedvarende har anvendt gennem 1. semester, når jeg har arbejdet med et projekt. Det har været en givtig og vigtig dokumentation for mig at kunne se tilbage på de forskellige trin, som jeg har foretaget i løbet af min udvikling af websitet.

Tema 4

Spil:  
I tema 4 har jeg lært om javascript, som jeg har brugt sammen med mine selvskabte css-animationer for at skabe mit eget spil. udviklet gemt i SVG-format Jeg er i øvrigt blevet introduceret til DOM, Game Design, container og sprite, css positionering, mv. Vi har desuden lavet diverse øvelser, herunder svampespil, 16 animationer samt translate, rotate and scale.

Idéen til mit julespil opstod, da juletiden var nært forestående. Jeg havde fokus på at gøre mit spil simpelt, men som følge af sygdom nåede jeg desværre ikke helt i mål, som jeg havde ønsket mig. Hvis jeg havde haft tiden, ville jeg fx have tilføjet lyd til mit spil. Udfordringer til trods formåede jeg dog at aflevere et visuelt og dynamisk produkt inkl. javascript, som indeholdt diverse krav til point, tid, mistet liv, mv. Førnævnte SVG-format har jeg i øvrigt anvendt som logo til mit site.

Animationsøvelse:  
Nedenfor har jeg indsat et link til en øvelse, jeg fik gennemført, da vi lærte om animationer. Disse 16 animationer lavede jeg forud for mine selvproducerede spilanimationer og UI-elementer.

Tema 5

Videosite:  
Tema 5 har været opdelt i to delopgaver med fællesnævneren at skulle producere video og skabe en responsiv hjemmeside af et eksisterende site. Jeg har lært meget nyt i dette tema, og samtidig har jeg fået repeteret tidligere temaer. Herunder har jeg fået bedre forståelse for filformater, diverse tests, GitHub, Git, Filezilla, Trello, SCRUM, heuristisk test, webdesign, procesdokumentation, responsivitet ifm. grid og flex, klippeteori, videoimplementering på YouTube, mv.

Den første opgave vedr. videosite løste jeg i en tomandsgruppe med Ida. Vi havde vanskeligt ved at finde en person med en passion, og vi valgte derfor at interviewe mig for at have noget materiale. Vi har optaget med mobilkamera (iPhone **XX**) og ekstern mikrofon udlånt fra Tech & Story Lab. Derefter har vi arbejdet individuelt med videomaterialet i Premiere Pro for til sidst at udarbejde hver vores responsive hjemmeside med både minimalt tekstindhold og den færdigklippede video. Jeg valgte at fokusere på færdiggørelse af videodelen frem for hjemmesidens endelige look for at prioritere min tid bedst muligt.

Virksomhedssite:  
I det afsluttende projekt var jeg del af en firemandsgruppe med Ida, Ladan og Josef. Vi har i samarbejde med virksomheden, Vores Brød, lavet et redesign af deres eksisterende (og ufærdige) hjemmeside ved at kode et nyt, brugervenligt og responsivt site. I denne opgave har det primært drejet sig om at interviewe og skabe 2x videoproduktion af samme optagede videomateriale, som vi har klippet i Premiere Pro. Den ene video har fungeret som en kort pilotvideo, hvor den anden video udgør en længere præsentation og interview af virksomhedens ejer. Derudover har vi taget billeder i både bred- og højformat, som har vi redigeret i Photoshop.

Projektet afsluttedes med en Google Slides-præsentation, som vi fælles præsenterede inden juleferien. Her modtog vi både ris og (primært) ros. Vi blev bl.a. rådet til at anvende kortere centrerede tekster. Omvendt fik vi ros for, at vi kom flot og professionelt i mål til trods for vores udgangspunkt i virksomhedens meget ufærdige site.